钦定古今图书集成/明伦汇编/闺媛典/第007卷 > 《古意三首》前人
## 钦定古今图书集成/明伦汇编/闺媛典/第007卷 > 《古意三首》前人

贱妾思不堪，采桑渭城南。带减连枝绣，发乱凤凰篸。
花舞依长薄，蛾飞爱渌潭。无由报君信，流涕向春蚕。
何处报君书，陇右五岐路。泪研兔枝墨，笔染鹅毛素。
碧浮孟诸水，香下洞庭路。应归遂不归，芳春空掷度。
妾家横塘北，发艳小长干。花钗玉宛转，珠绳金络纨。
羃䍥悬丹凤，迤逶摇白团。谁能分见此，含恨不能言。